Sojuz 3

Sojuz 3 () bol sovietsky pilotovaný kozmický let v rámci programu Sojuz. Zároveň išlo o prvý sovietsky pilotovaný kozmický let po nehode, pri ktorej zahynul kozmonaut Vladimir Komarov v lodi Sojuz 1. V pláne bolo priblíženie a spojenie s nepilotovanou loďou Sojuz 2, ktorá bola vypustená o deň skôr. Systémy automatického spojenia boli niekoľko týždňov predtým vyskúšané pri spoločnom lete Kozmos 212 a Kozmos 213. Pri príprave na túto misiu zahynul pri havárii lietadla Jurij Gagarin.

Posádka 
  Georgij Beregovoj (1), veliteľ

Záložná posádka 
  Vladimir Šatalov, veliteľ

Rezervná posádka 
  Boris Volynov, veliteľ

Priebeh letu 
Loď odštartovala 26. októbra 1968 z kozmodrómu Bajkonur a pilotoval ju sovietsky kozmonaut Georgij Beregovoj. V lodi bol sám. Automatický systém spojenia lodí a pozemná kontrola letu bola schopná dostať obidve lode do vzdialenosti menej ako 200 metrov predtým, ako Beregovoj prevzal kontrolu nad loďou, aby dokončil manéver. Naneštastie bol schopný priblížiť sa iba na jeden meter a všetky tri pokusy na spojenie zlyhali. Pri pokusoch loď spotrebovala skoro všetko palivo a cieľ misie bol zrušený. Ako pravdepodobná príčina boli označené pilotné schopnosti kozmonauta. Okrem tejto operácie sa kozmonaut venoval fotografovaniu planéty a pozorovaniu okolia lode. Kabína s kozmonautom pristála 30. októbra na padáku na území Sovietskeho zväzu neďaleko mesta Karaganda v Kazašskej SSR.

Literatúra 
 CODR, Milan. Sto hvězdných kapitánů. 1. vyd. Praha : Práce, 1982. 480 s. ISBN 24-033-82.

Iné projekty

Externé odkazy 
 Sojuz 3 na stránkach spacefacts.de 
 Sojuz 3 v Malej encyklopédii kozmonautiky 

Kozmické lode Sojuz
Kozmické lety s ľudskou posádkou
Kozmonautika v 1968